# Orogènesi acadiana

L'orogènesi acadiana fou una fase d'orogènesi de llarga durada que començà al Devonià mitjà i assolí el seu punt àlgid a principis del Devonià superior. Romangué activa durant uns 50 milions d'anys. S'inicià fa aproximadament 375 milions d'anys, amb esdeveniments de deformació, plutònics i metamòrfics que perduraren fins a principis del Mississippià.
L'orogènesi acadiana fou la tercera de les quatre orogènesis que formaren l'orogen dels Apalatxes i la conca posterior. Fou precedida per l'orogènesi del Potomac i l'orogènesi tacònica, que succeïren a una fase de rift i de deriva a finals del Neoproterozoic. Implicà la col·lisió d'una sèrie de fragments del continent d'Avalònia amb el continent de Lauràsia.
Geogràficament, s'estengué des de les províncies marítimes del Canadà, en direcció sud-oest, cap a Alabama. Tanmateix, la regió del nord dels Apalatxes, des de Nova Anglaterra, anant cap al sud-est, fins a la península de Gaspé, al Canadà, fou la zona més afectada per la col·lisió.

## Esdeveniments

L'orogènia acadiana es va produir per la convergència obliqua o ampli moviment que va resseguir una gran falla de lliscament a la zona de confluència de Lauràsia/Laurència i Avalònia. Una bona part d'Avalònia es va acrecionar al marge oriental de Laurentia, probablement cap al final del Devonià.
L'evidència de l'orogènia acadiana és observable i estesa al nord dels Apalatxes, evident pel plutonisme i la migració del front de deformació de la zona nord dels Apalatxes apuntant cap al crató. Al centre i al sud dels Apalatxes, l'evidència de l'orogènia acadiana és més limitada i es troba bàsicament en el plutonisme de les muntanyes Blue Ridge i el metamorfisme a la zona de Cat Square.
L'orogènia va tenir tres grans fases de deformació amb les seves discordances. Les fases tectòniques o tectofases són la seqüència de col·lisions que es van produir a Avalònia i que es van acumular sobre Laurència. El resultat va ser el desenvolupament de deltes a les zones més estables adjacents del crató, al marge oriental de Laurència. Els deltes formats són el motiu dels grans volums de sediments que apareixen a la conca dels Apalatxes.

## Referències

* ↑ Ryder, R.T., Swezey, C.S., Crangle, R.D., Jr., i Trippi, M.T., 2008, Geologic cross section E-E' through the central Appalachian Basin from the Findlay Arch, Wood County, Ohio, to the Valley and Ridge Province, Pendleton County, West Virginia: U.S. Geological Survey Scientific Investigations Map SIM-2985. https://pubs.er.usgs.gov/publication/sim2985
* 1 2 «Valley and Ridge Province» (en anglès).
* ↑ «acadiana». Diccionari General DCT, Diccionari de Ciències i Tecnologia, 2024. [Consulta: 2 juliol 2024].
* ↑ Faill, Rodger T. «A Geologic History of the North-Central Appalachians. Part 1. Orogenesis from the Mesoproterozoic Through the Taconic Orogeny» (en anglès). American Journal of Science, 297, 6, 6-1997, pàg. 551–619. Bibcode: 1997AmJS..297..551F. DOI: 10.2475/ajs.297.6.551.
* ↑ «The Taconian Orogeny» (en anglès). opengeology.org, 2024. [Consulta: 3 juliol 2024].
* 1 2 Ettensohn, Frank R. «Rates of Relative Plate Motion During the Acadian Orogeny Based on the Spatial Distribution of Black Shales» (en anglès). The Journal of Geology, 95, 4, 7-1987, pàg. 572–582. Bibcode: 1987JG.....95..572E. DOI: 10.1086/629150. JSTOR: 30081087.
* ↑ Ettensohn, Frank R. (July 1987). "Rates of Relative Plate Motion During the Acadian Orogeny Based on the Spatial Distribution of Black Shales". The Journal of Geology. 95 (4): 572–582. Bibcode:1987JG.....95..572E. doi:10.1086/629150. JSTOR 30081087. S2CID 129501927.
* 1 2 Ettensohn, Frank R. «Modeling the nature and development of major paleozoic clastic wedges in the Appalachian Basin, USA». Journal of Geodynamics, 37, 3-5, 4-2004, pàg. 657–681. DOI: 10.1016/j.jog.2004.02.009. ISSN: 0264-3707.
* ↑ Park, Hyunmee; Barbeau Jr., David L.; Rickenbaker, Alan; Bachmann‐Krug, Denise; Gehrels, George «Application of Foreland Basin Detrital‐Zircon Geochronology to the Reconstruction of the Southern and Central Appalachian Orogen» (en anglès). The Journal of Geology, 118, 1, 1-2010, pàg. 23–44. DOI: 10.1086/648400. ISSN: 0022-1376.
* ↑ Matthew T. Huebner, Robert D. Hatcher Jr., and Arthur J. Merschat «Confirmation of the southwest continuation of the Cat Square terrane, southern Appalachian Inner Piedmont, with implications for middle Paleozoic collisional orogenesis». American Journal of Science, Eastern Geology and Paleoclimate Science Center, 317, 2, 2017, pàg. 95-176. DOI: 10.2475/02.2017.01.
* ↑ Ettensohn, Frank (1985). "The Catskill Delta complex and the Acadian Orogeny". The Catskill Delta. Geological Society of America. 39-49. doi:10.1130/SPE201-p39.